Rostock
Rostock sijaitsee Mecklenburg-Etu-Pommerin osavaltion pohjoisosan keskellä. Kaupunki levittäytyy Warnow-joen alajuoksun molemmille puolille. Noin 16 kilometriä pohjoiseen historiallisesta keskustasta sijaitsee merellinen Warnemünden kaupunginosa.
Rønne
Bornholmin saaren länsiosassa sijaitsevan Rønnen väkiluku on noin kolmannes koko saaren väkiluvusta. Kaupunki on ollut pitkään suosittu matkailukohde ja merkittävä satama. Se on Tanskan toiseksi suurin risteilysatama.